Sandvindel

Sandvindel (Calystegia soldanella) er en flerårig urt i vindelfamilien.

Den har en krypende vekst og blir 20–60 cm høy. Stengelen er glatt. Bladene har lange stilker og er saftige, nyreformede, grågrønne og 2–5 cm brede. Krona er 3–5 cm bred og rosenrød med hvite striper.

Sandvindel vokser på sanddyner ved havet og er utbredt i Eurasia, Afrika, Nord- og Sør-Amerika, Australia og stillehavsøyene. I Europa finnes den langs kystene til Svartehavet, Middelhavet og Atlanterhavet nordover til Skottland. Den ble først funnet i Danmark i 1893 og vokser nå mange steder i nordvestlige Jylland, blant annet minst 25 steder i Thy. I Norge ble arten funnet på Lista i 2007 og 2008.

Galleri

Referanser

Eksterne lenker 
 

Vindelfamilien